Diari Oficial de la Generalitat Valenciana


Sumari del DOGV 4905, del 17-12-2004 (2004/12792)

ORDE de 25 d'octubre de 2004, de la Conselleria de Cultura, Educació i Esport, per la qual s'atribuïx la denominació específica de les Llomes a l'Institut d'Educació Secundària núm. 14 d'Alacant.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12415


Data del document
:   25-10-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament públic

ORDE de 25 d'octubre de 2004, de la Conselleria de Cultura, Educació i Esport, per la qual s'atribuïx la denominació específica de les Llomes a l'Institut d'Educació Secundària núm. 14 d'Alacant. [2004/X12455]
  
El Consell Escolar de l'Institut d'Educació Secundària núm. 14 d'Alacant, en la sessió del 5 de maig del 2003, va aprovar sol·licitar per al mencionat centre la denominació específica de les Llomes. Esta proposta va ser aprovada pel Consell Escolar Municipal, en la sessió del dia 18 de juliol del 2003, i disposa de l'informe favorable de la Direcció Territorial de Cultura, Educació i Esport d'Alacant.
  
La denominació de les Llomes fa referència al lloc geogràfic on es troba el centre educatiu en la localitat d'Alacant.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.
  
L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que, una vegada creat l'institut, el consell escolar d'este podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
L'article 3.3 del citat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 15 de setembre de 2004, que no hi ha cap centre inscrit amb la dita denominació específica a la localitat d'Alacant.
  
En virtut d'això, fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de les Llomes a l'Institut d'Educació Secundària núm. 14 d'Alacant, codi 22803595.
  
DISPOSICIÓ ADDICIONAL ÚNICA
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 25 d'octubre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN